આ અંગે પોલીસ સૂત્રો પાસે મળતી માહિતી મુજબ સુરત જિલ્લાના માંડવી તાલુકાનાં તડકેશ્વર ગામે રહેતી શકીના (21) (નામ બદલ્યું છે) નાઓને તેમના જ ગામમાં રહેતા ઈમરાન (નામ બદલ્યું છે) સાથે પ્રેમ થઈ જતાં તેના પરિવારની મરજી વિરુધ્ધ જઈ ગત 18-11-2017ના રોજ સુરતના અકબર સઇદ પઠાણ વાડા વજીર શાહ બાબાની દરગાહ ખાતે પ્રેમલગ્ન કર્યા હતા. ત્યારથી તે તેના પતિ સાથે રહેતી હતી. આ દરમ્યાન શકિનાના સાસરિયામાં અંદરો અંદર ઝગડો થતાં શકીના અને તેના પતિ ઇમરાન સાસરિયાથી અલગ રહેવા લાગ્યા હતા આ દરમ્યાન શકીનાને જાણવા મળ્યું હતું કે તેના પતિએ અગાઉ બે લગ્ન કર્યા હતા. તેથી તેની બે પત્ની છે મુસ્લિમ સમાજના રિવાજ મુજબ એક વધારાની પત્ની રાખવાનો અધિકાર હોય તે તેની સાથે રહેતી હતી. આ દરમ્યાન શકીનાને જાણવા મળ્યું હતું કે ઇમરાન નવી નવી છોકરીઓ સાથે શારીરિક સંબંધ બાંધવાનો શોખીન છે. અને તેની શારીરિક હવસ સંતોષી છોકરીઓને છોડી દેતો હોવાનું જાણવા મળ્યું હતું. થોડા સમય સુધી લગ્ન બાદ શકીના સાથે ઇમરાને સારા સંબંધો રાખ્યા હતા. ત્યારબાદ નાની નાની બાબતોમાં ઝગડો કરતો હતો. લગ્ન બાદ પિયરમાંથી તું કઈ લાવી નથી અને અવાર નવાર સૃષ્ટિ વિરુધ્ધ કૃત્ય કરવાની માંગણી કરતો હતો. શકીના ના કહે તેમ છતાં તેને મોબાઇલમાં બીભત્સ ક્લિપ બતાવતો હતો આ અંગે શકીનાએ તેના સાસુ સાસરાને વાત કરતાં તેમણે પણ જણાવ્યુ હતું કે તું લગ્ન કરીને આવેલ છે જેથી એ જેમ કહે તેમ તારે કરવું પડશે આ દરમ્યાન શકીના પાસે 25 લાખ રૂપિયા દહેજ અથવા તો તડકેશ્વરમાં આવેલ તેના પિતાનું મકાન નામે કરી આપવાની માંગણી કરી હતી. ત્યારબાદ ગત 4 માર્ચ 2018ના રોજ શકીના પિયરમાં તેના પિતાને ત્યાં જતી રહી હતી અને તેમણે બનાવ અંગે તેના પતિ, સાસુ સસરા તથા દિયર વિરુધ્ધ માંડવી પોલીસ સ્ટેશનમાં ફરિયાદ નોંધાવતાં ચકચાર મચી ગઈ છે.